Diari Oficial de la Generalitat Valenciana


Sumari del DOGV 8611, del 12-08-2019 (2019/6453)

Notificació de la sentència dictada en el procediment de mesures número 1638/2015.
----------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6453


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures número 1638/2015. [2019/6453]  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, fa saber que en el judici referenciat s'ha dictat la resolució l'encapçalament i dispositiva de la qual són del text literal següent:  
  
«Sentència número 144/2019  
Castelló de la Plana, 5 de març de 2019  
José Luis Conde-Pumpido García, magistrat jutge de Primera Instància número 7 de Castelló de la Plana, he vist aquestes actuacions sobre mesures de fills extramatrimonials número 1638/2015, promogudes per María Isabel Fernández Giménez, representada per la procuradora senyora Sánchez Bosquet i defensada pel lletrat senyor Bernat D'Amato, contra Ramón Enrique Molina Sánchez, en rebel·lia, i en les quals ha sigut part el Ministeri Fiscal.  
  
«Dispositiva  
Estime parcialment la demanda formulada per la procuradora senyora Sánchez Bosquet en nom i representació de María Isabel Fernández Giménez contra Ramón Enrique Molina Sánchez i decret l'adopció de les següents mesures:  
1. S'atribueix a la mare la guarda i custòdia i l'exercici exclusiu de la pàtria potestat respecte del fill menor, \*\*\*.  
2. S'estableix, a falta del que lliurement puguen acordar les parts a cada moment, el següent règim de visites entre el pare i el fill menor, supeditada la seua efectivitat a la conformitat del fill:  
- totes les vacances escolars  
- els lliuraments i devolucions es duran a terme en el domicili matern a l'inici i final de cada visita, llevat que el fill es desplace només entre Castelló i Alacant.  
3. El pare abonarà, en concepte de pensió d'aliments per al seu fill, la suma de 150 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment conformement amb les variacions de l'Índex de Preus del Consum.  
4. Les despeses extraordinàries necessàries que genere el fill seran sufragades per tots dos progenitors al 50 %.  
  
Tot això sense realitzar expressa imposició a costes a cap litigant.  
  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de vint dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'aquest jutjat, sense que puga admetre's a tràmit el recurs si el depòsit no estiguera constituït.  
  
Així, aquesta és la meua sentència, que pronuncie, mane i signe. El jutge.»  
  
Atés el desconeixement de l'actual domicili o residència de la part demandada, el lletrat de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha disposat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de Sentència número 144/2019 a Ramón Enrique Molina Sánchez.  
  
Castelló de la Plana, 18 de juny de 2019.- El lletrat de l'Administració de justícia: Pedro Moya Donate.